ພວກເດັກນ້ອຍ ຖືກຂົ່ມຂູ່ ທີ່ຈະກາຍເປັນກຳພ້າ ລ່ວງລະເມີດ ແລະສວຍໃຊ້ ຈາກໄວຣັສໂຄໂຣນາ
ກຸ່ມປົກປ້ອງສິດທິມະນຸດ Hunan Right Watch ກ່າວວ່າ ພວກເດັກນ້ອຍ ຫຼາຍຕໍ່ຫຼາຍຄົນ ຈະຖືກປະປ່ອຍໄວ້ບໍ່ມີພໍ່ແມ່ຜູ້ປົກຄອງ ຈາກຜົນກະທົບຂອງໄວຣັສໂຄໂຣນາ. 
ພວກເດັກນ້ອຍອາດເປັນຜູ້ເຄາະຮ້າຍທີ່ໃຫຍ່ສຸດຕໍ່ການແຜ່ລະບາດຂອງໂຄວິດ-19 ເຖິງແມ່ນວ່າສ່ວນໃຫຍ່ຂອງພະຍາດດັ່ງກ່າວ ເປັນຜົນກະທົບຕໍ່ຄົນທີ່ເຖົ້າແກ່ແລ້ວກໍ ຕາມ ອີງຕາມບັນດາກຸ່ມປົກປ້ອງສິດທິມະນຸດ ເປັນທີ່ຄາດກັນວ່າ ມີເດັກນ້ອຍ 1 ພັນ 5 ຮ້ອຍລ້ານຄົນຢູ່ໃນທົ່ວໂລກບໍ່ໄດ້ພາກັນໄປ ໂຮງຮຽນ ການແຜ່ລະບາດນີ້ ຍັງເປັນຜົນກະທົບຢ່າງນັບບໍ່ຖ້ວນຕໍ່ພວກ ຊາວໜຸ່ມພ້ອມ ທັງພວກລູກກຳພ້າຫຼາຍຮ້ອຍພັນຄົນຍ້ອນພະຍາດທີ່ເປັນສາເຫດ ມາຈາກໄວຣັສໂຄ ໂຣນາ ທ່ານໂຈ ເບັກເກີຈາກກຸ່ມປົກປ້ອງສິດທິມະນຸດ Human Right Watch ກ່າວ ວ່າ “ພວກເດັກນ້ອຍຫຼາຍຕໍ່ຫຼາຍຄົນ ຈະປະປ່ອຍໄວ້ບໍ່ມີພໍ່ແມ່ຜູ້ປົກຄອງ ພວກ ເຮົາໄດ້ ເຫັນຈາກວິກິດການອີໂບລາ ດັ່ງໂຕຢ່າງ ການແຜ່ລະບາດເຊື້ອ HIV ຢູ່ເຂດໃຕ້ທະເລ ຊາຍຊາຮາຣາ ໃນອາຟຣິກາ ເວລາພວກເດັກນ້ອຍ ໄດ້ເປັນລູກ ກຳພ້າ ເຂົາເຈົ້າແມ່ນມີ ຄວາມຫຼໍ່ແຫຼມຫຼາຍຂຶ້ນ ຕໍ່ການລັກລອບຄ້າປະເວນີ ການ ສວຍໃຊ້ແຮງງານເດັກນ້ອຍ ແລະການສວຍໃຊ້ແບບອື່ນໆ ” ລາຍງານຫວ່າງມໍ່ໆມານີ້ຈາກອົງການແຮງງານສາກົນ ໄດ້ເຕືອນວ່າ 200 ລ້ານຄົນ ອາດຈະເສຍວຽກການເຂົາເຈົ້າອັນເປັນຜົນເນື່ອງມາຈາກໂຣກລະບາດນີ້ ທ່ານເປັກເກີ ກ່າວວ່າ “ໃນຂະນະທີ່ພໍ່ແມ່ຜູ້ປົກຄອງເສຍວຽການຢູ່ໃນບັນດາປະເທດທີ່ ກຳລັງພັດທະນາ ພວກເຮົາມັກຈະເຫັນ ມີການຊຸກຍູ້ໃຫ້ພວກເດັກນ້ອຍ ເຂົ້າສູ່ການອອກແຮງງານຂອງພວກເດັກນ້ອຍເພື່ອພະ ຍາຍາມຊ່ວຍຄອບຄົວໃຫ້ ໄດ້ຮັບສິ່ງຈຳເປັນຂັ້ນພື້ນຖານຕ່າງໆ ແລະໃນທຳນອງດຽວ ກັນກໍມີແນວໂນ້ມທີ່ ຊຸກຍູ້ໃຫ້ມີການແຕ່ງງານແຕ່່ຍັງນ້ອຍ ໂດຍພວກເດັກນ້ອຍແມ່ຍິງໄດ້ ຖືກກົດດັນ ໃຫ້ແຕ່ງງານ ແລ້ວຍ້າຍອອກຈາກບ້ານເຮືອນ ແລະຜ່ອນຄາຍຄວາມກົດດັນ ຕໍ່ ພໍ່ແມ່ຂອງເຂົາເຈົ້າ ” ອັນຕະລາຍທີ່ຮ້າຍແຮງກໍຄືຄວາມຮູ້ສຶກທີ່ໄດ້ຮັບຜົນກະທົບໃນຂັ້ນທຳອິດ ບັນດາອົງການ ການກຸສົນລາຍງານວ່າ ພວກເດັກນ້ອຍທີ່ຢູ່ຕາມຖະໜົນຫົນທາງ ພາກັນ ດິ້ນລົນຊອກຫາ ອາຫານ ແລະບ່ອນຢູ່ອາໄສທ່າມກາງການລະບາດຂອງພະຍາດ ນີ້ ຢູ່ໃນບັນດາປະເທດທີ່ຮັ່ງມີນັ້ນພວກເດັນ້ອຍທີ່ທຸກຈົນບໍ່ໄດ້ກິນອາຫານທ່ຽງຢູ່ໂຮງຮຽນຊຶ່ງ ເປັນອາຫານຄາບໃຫຍ່ປະຈໍາວັນຂອງເຂົາເຈົ້າ “ເປັນທີ່ລຳບາກແດ່ ໃນ ປັດຈຸບັນນີ້ ເມື່ອພິຈາລະນາວ່າບໍ່ມີວຽກເຮັດທີ່ຈະຊອກຫາອາຫານ” ນັ້ນຄືຄຳເວົ້າ ຂອງນາງເຣລິນ ຣີເວຣາ ນັກຮຽນອາຍຸ 17 ປິ ຊຶ່ງເປັນຜູ້ນຶ່ງ ໃນຈຳນວນຫຼາຍ ສິບຄົນທີ່ພາກັນລຽນແຖວເພື່ອຂໍອາ ຫານກິນ ຢູ່ນອກໂຮງຮຽນມັດທະຍົມປາຍໃນ ນະຄອນນິວຢອກອາທິດນີ້ “ເພາະສະນັ້ນພວກເຮົາເຮັດໃນສິ່ງທີ່ເຮົາຕ້ອງເຮັດ ”